ബൈപ്പാസ് ഓരത്ത് നൂറുമേനി വിളവ് കൊല്ലം: കൊല്ലം ബൈപ്പാസിന്റെ ഓരത്തെ മാലിന്യപ്രശ്നം പരിഹരിക്കാനായി നഗരസഭയുടെ നേതൃത്വത്തില് നടത്തിയ ജൈവകൃഷിയില് നൂറുമേനി വിളവ്. പാലത്തറ ഭാഗത്തായിരുന്നു ഇന്നലെ വിളവെടുപ്പ് നടന്നത്. വെണ്ടക്ക, പപ്പായ, റോബസ്റ്റ വാഴ തുടങ്ങിയ ഇനങ്ങളാണ് വിളവെടുത്തത്. കൃഷിക്ക് ആവശ്യമായ തൈകള് ലഭ്യമാക്കിയത് വടക്കേവിള കൃഷി ഓഫീസറാണ്. വടക്കേവിള സോണലിലെ ഹെല്ത്ത് ഇന്സ്പെക്ടറായ ജി. സാബുവിന്റെ നേതൃത്വത്തിലായിരുന്നു വിളവെടുപ്പ്. കൃഷിക്ക് അനുയോജ്യമായ പ്രദേശമാണെന്നും നല്ല വിളവ് കിട്ടിയെന്നും ഹെല്ത്ത് ഇന്സ്പെക്ടര് പറഞ്ഞു. ഇവിടുത്തെ മറ്റ് കൃഷികള്ക്കുള്ള ജൈവ വളപ്രയോഗവും ഇന്ന് നടത്തി. ബൈപ്പാസില് ലഭ്യമായ എല്ലാ സ്ഥലത്തും ഇതേ രീതിയില് ജൈവകൃഷി നടത്താനുള്ള നടപടികള് ആരംഭിച്ചു.